**Nota informativă**

**la proiectul Ordinului Ministrului Educației de aprobare a Regulamentului cu privire la certificarea cunoștințelor și competențelor dobîndite în contexte de educație nonformală și informală**

Ordinul Ministrului educației de aprobare a normelor privind funcționare a Sistemului național de certificare a cunoștințelor și competențelor dobîndite în contexte de educație nonformală și informală vizează aprobarea Regulamentului de certificare a cunoștințelor și competenţelor dobîndite în contexte de educație nonformală și informală și a Modelului Certificatului de atestare a competențelor profesionale cu Suplimentul descriptiv.

Elaborarea proiectul Regulamentului de certificare a cunoștințelor și competențelor dobîndite în contexte de educație nonformală și informală și modelul Certificatului de atestare a competențelor profesionale cu Suplimentul descriptiv a fost inițiat de secția Studii postuniversitare și învățare pe tot parcursul vieții din cadrul Ministerului Educației în baza art. 123, alin (10) din Codul educației nr. 152 din 17 iulie 2014 (Monitorul Oficial, 2014, Nr. 319-324, art. Nr. 634). La elaborare au participat angajații Ministerului Educației, proiectul fiind finalizat de grupul de lucru format de ministrul educației, din care au făcut parte și reprezentanți ai Ministerului Muncii Protecției Sociale și Familiei.

Recunoaşterea rezultatelor învăţării nonformale şi informale este o prioritate pentru agendele de politici atât pentru țările dezvoltate, cât şi pentru cele în curs de dezvoltare.

Necesitatea elaborării Regulamentului de certificare a cunoștințelor și competențelor dobîndite în contexte de educație nonformală și informală a apărut în contextul dezvoltării cadrului legal şi a programelor privind integrarea străinilor şi a cetăţenilor Republicii Moldova (reîntorşi, repatriaţi voluntar). Scopul acestui act normativ constă în conturarea unui sistem naţional de validare a rezultatelor învăţării dobîndite pe tot parcursul vieţii, prin educaţie, formare profesională și experienţa de muncă în contexte nonformale sau informale.

Încă în anul 2011, cu suportul European Training Foundation (ETF), de către un grup de lucru mixt a fost elaborat un proiect al concepției mecanismului de validare a învățării obținute în alte contexte decît cele formale pentru Republica Moldova, în care se descrie succint procesul de implementare a unui sistem de validare a învățării nonformale și informale, în corespundere cu recomandarea Parlamentului European și a Consiliului privind stabilirea Cadrului european al calificărilor pentru învățarea dea lungul vieții din 23 aprilie 2008, nr. 2008/C 111/01, publicată în Jurnalul Oficial al Uniunii Europene, vol. 51 din 6 mai 2008 și Ghidul european de validare a învăţării nonformale şi informale din 2009.

Prevederile Codului educației al Republicii Moldova dă posibilitatea de a propune spre aprobare un regulament, ce conturează un sistem viabil de certificare a cunoștințelor și competențelor dobîndite în contexte de educație nonformală și informală, precum și modelul certificatului de atestare a fiecărei competențe din cadrul unei calificări ori ocupații muncitorești. Aceste certificate pot fi folosite la angajarea în câmpul muncii în Republica Moldova și peste hotare.

Ministerul Educației al Republicii Moldova a decis să elaboreze un sistem naţional de validare a învăţării nonformale şi informale. Acest sistem trebuie să fie adaptat cadrului național, capacităţii şi mijloacelor Republicii Moldova, însă ar trebui să fie compatibil si cu standardele care sunt folosite în Uniunea Europeană. Cu ajutorul ETF, s-a schițat o structură a sistemului şi, cu implicarea serioasa a părţilor şi instituţiilor interesate, ce vor fi participante în cadrul sistemului, s-a elaborat prezentul proiect al regulamentului sistemului național de validare.

Prezentul proiect de ordin conține două anexe: anexa 1 – regulamentul de certificare a cunoștințelor și competențelor dobîndite în contexte de educație nonformală și informală și anexa 2 – modelul certificatului de atestare a competențelor profesionale însoțit de suplimentul descriptiv.

Regulamentul de certificare a cunoștințelor și competențelor dobîndite în contexte de educație nonformală și informală stabilește cadrul normativ privind funcționarea Sistemului național de certificare a cunoștințelor și competențelor dobîndite în contexte de educație nonformală și informală.

Conform regulamentului recunoașterea competenţelor profesionale dobîndite în contexte nonformale şi informale este un proces constituit din patru etape structurate distinct: identificarea rezultatelor învăţării şi consiliere; documentarea şi evaluarea rezultatelor învăţării; validarea rezultatelor învăţării prin care se confirmă că rezultatele învăţării corespund cerinţelor; certificarea rezultatelor învăţării care confirmă în mod formal rezultatele învățării.

Coordonarea la nivel naţional a punerii în practică a Sistemului de validare a competenţelor profesionale dobîndite în contexte non-formale şi informale este realizată de către Ministerul Educaţiei.

Este de menționat că, conform prevederilor acestui regulament, procesul de recunoaştere a competenţelor profesionale dobîndite are următoarele caracteristici: este opţional – se declanşează la solicitarea celor interesați; se raportează exclusiv la standardele ocupaţionale, validate şi aprobate conform metodologiei; este independent de procesul formal de pregătire profesională; evaluarea pe baza standardelor ocupaţionale permite recunoașterea rezultatelor învăţării dobîndite pe alte căi decît cele formale; se desfăşoară în aceleaşi condiţii de calitate şi exigenţă cu cele în care se certifică rezultatele învăţării dobîndite formal.

Serviciile de identificare, evaluare şi recunoaștere a rezultatelor învăţării dobîndite în contexte nonformale și informale pot fi oferite de instituții de învățămînt de stat sau particulare autorizate/acreditate în acest sens, numite Centre de identificare, evaluare și recunoaștere a rezultatelor învăţării dobîndite în contexte nonformale și informale, autorizate provizoriu/acreditate de către Agenţia Naţională de Asigurare a Calităţii în Învăţămîntul Profesional, conform metodologiei aprobate de guvern.

În final beneficiarii primesc certificat de calificate/diplomă deja aprobate de Ministerul Educației sau certificat de atestare a competențelor profesionale, conform anexei 2 Modelul certificatului de atestare a competențelor profesionale cu suplimentul descriptiv confirmă, în mod formal, competențele din cadrul unei ocupații muncitorești sau calificări, deținute de persoana evaluată. Deținătorul acestui certificat poate fi angajat pe piața muncii sau poate continua procesul de validare a altor competențe conexe aceleiași ocupații/calificări ori să-și completeze ocupația/calificarea.

Cheltuielile legate de validarea rezultatelor învăţării obţinute în context non-formal şi informal vor fi suportate de persoanele care solicită validarea, potrivit plăţilor stabilite în Nomenclatorul lucrărilor şi serviciilor contra plată ale autorităţilor publice centrale, aprobate de către Guvern. Mărimea acestor taxe trebuie să fie în echilibru cu beneficiile utilizatorului, în raport rezonabil cu costurile educaţiei şi instruirii şi nivelurile de venituri ale grupurilor ţintă.

Sistemul național de certificare a cunoștințelor și competențelor dobîndite în contexte de educație nonformală și informală va funcționa, în instituțiile de învățămînt profesional-tehnic, subordonate metodologic Ministerului Educației, fiind autorizate în acest scop, în baza profilului său educațional.

**Ministru Corina FUSU**